**MyHeritage** on israelilainen netissä ja mobiilina toimiva sukututkimusalusta, jolla on ohjelmistotuotteita ja palveluja. Alustan käyttäjät voivat muiden ominaisuuksien lisäksi luoda sukupuita, ladata ja selata valokuvia sekä tehdä hakuja 9 miljardista historiallisesta tiedosta. Vuodesta 2018 lähtien palvelulla on ollut 42 kielen tuki ja sillä on n. 92 miljoonaa käyttäjää eri puolilla maailmaa. Vuonna 2016 MyHeritage lanseerasi geneettisen testauksen palvelun nimeltä MyHeritage DNA. Tammikuussa 2017 MyHeritage ilmoitti sivustollaan olevan yli 35 miljoonaa sukupuuta. Yhtiön pääkonttori sijaitsee Or Yehudassa, Israelissa sivukonttorit ovat Tel Avivissa, Lehissä, Utahissa,, Kiovassa, Ukrainassa ja Burbankissa, Kaliforniassa.

Historia
--------

### 2003–2007: Perustaminen ja varhaiset vuodet

Alkuperäinen MyHeritage toimisto Bnei Atarotin kylässä, Israelissa
Gilad Japhet (joka on edelleen yhtiön toimitusjohtaja), perusti MyHeritagen vuonna 2003. Japhet käynnisti yrityksen olohuoneestaan käsin Bnei Atarotin kylässä. Yhtiön pääkonttori sijaitsi pitkän aikaa perheen maatalossa Bnei Atarotissa. Alkuaikoina MyHeritage oli lähes kokonaan omarahoitteinen. Vuodesta 2005 lähtien yhtiötä ovat rahoittaneet bisnesenkelit. He vaihtoivat yritysmallin täysin ilmaisesta freemiumiin.

Alussa MyHeritage edellytti käyttäjiä lataamaan sukututkimustiedot tietokoneohjelmasta nettiin. Tietoja voitiin katsella, mutta niitä ei voinut muuttaa. Vuonna 2006 MyHeritage esitteli uusia ominaisuuksia ml. kasvojentunnistusohjelmiston, joka tunnisti kasvonpiirteet valokuvatietokannasta henkilöiden linkittämiseksi toisiinsa. Joulukuussa 2006 yhtiö hankki Pearl Street Softwaren, joka oli 160 miljoonaa profiilia sisältävän sukupuuohjelmiston (Family Tree Legends) sekä 400 miljoonaa julkista tietoa käsittävän alasivuston (GenCircles) luoja.

Vuoteen 2007 mennessä MyHeritagessa oli 150,000 sukupuuta, 180 miljoonaa henkilöprofiilia, 100 miljoonaa valokuvaa ja 17.2 miljoonaa käyttäjää maailmanlaajuisesti. Palvelun sai 17 kielellä. Yhtiö alkoi myös tarjota uutta nettipohjaista ominaisuutta, jonka avulla käyttäjät voivat ladata sukututkimustietoja suoraan MyHeritage-sivustolle. MyHeritage oli myös saanut 9 miljoonaa dollaria sijoituksina, mistä puolet tuli Accelilta.

### 2008–2012: Hankinnat ja laajentuminen

MyHeritage pääkonttori Or Yehudassa, Israelissa
Vuonna 2008 MyHeritage nosti 15 miljoonaa dollaria investointiryhmältä, johon kuului Index Ventures ja Accel. Siihen aikaan sivusto oli kasvanut 260 miljoonaan henkilöprofiliin, 25 miljoonaan käyttäjään, 230 miljoonaan valokuvaan ja 25 tuettuun kieleen. Pian rahoituksen varmistuttua MyHeritage osti Kindon, UK-taustaisen sukupuiden rakennuspalvelun. Vuonna 2009 yhtiö julkaisi uuden version ilmaisesta sukututkimusohjelmistosta, Family Tree Builderistä, joka sisälsi mahdollisuuden synkronoida tiedot tietokoneohjelman ja nettisivun välillä.

Vuonna 2010 yhtiö osti saksalais-taustaisen OSN Groupin, sukupuusivustojen verkoston, jolla oli nimissään seitsemän sukututkimussivustoa. OSN-verkoston sivuja olivat mm. Verwandt.de Saksassa, Moikrewni.pl in Puolassa ja Dynastree.com Yhdysvalloissa. Kaupan yhteydessä MyHeritage sai useita uusia ominaisuuksia (ml. vaakuna-ohjelman, sukupuiden yhdistämisen sekä option mobiilisovelluksiin) ja yhteensä 540 miljoonaa henkilöprofiilia, 47 miljoonaa aktiivikäyttäjää sekä 13 miljoonaa sukupuuta. Vuonna 2011, MyHeritagen ostettua puolalaistaustaisen Bliscy.pl-sukututkimussivuston, luvut kasvoivat 760 miljoonaan henkilöprofiiliin ja 56 miljoonaan käyttäjään.

Muut vuoden 2011 hankinnat olivat hollantilainen perheverkosto Zooof; BackupMyTree, varmuuskopiointipalvelu, joka oli suunniteltu suojaamaan jopa 9 teratavua tietokoneella olevaa sukuhistoriatietoa; ja FamilyLink, sukuhistorian sisältösivujen kehittäjä ja suuren historiallisten tietojen tietokannan omistaja (WorldVitalRecords.com, joka sisälsi väestönlaskenta-, syntymä-, kuolin- ja avioliittotietojen rinnalla historiallisten sanomalehtien arkiston). Vuoden 2011 loppuun mennessä MyHeritagella oli 60 miljoonaa käyttäjää, 900 miljoonaa henkilöprofiilia, 21 miljoonaa sukupuuta ja se oli saatavissa 38 eri kielellä. Yhtiö myös julkaisi ensimmäisen version mobiilisovelluksestaan iOS ja Android laitteille.

Vuonna 2012, MyHeritage ohitti miljardin henkilöprofiilin rajan ja lanseerasi useita uusia ominaisuuksia mm. SuperSearchin, miljardien historiallisten tietojen hakukoneen ja Record Matching teknologian, joka automaattisesti vertaa MyHeritagen historiallisia tietoja sivustolla oleviin profiileihin sekä antaa hälyksen käyttäjälle kun hänen sukupuussaan olevalle sukulaiselle löytyy osuma.

Marraskuussa 2012 MyHeritage osti yhden tärkeimmän kilpailijansa, Geni.comin. Yhtiö piti kaikki Genin työntekijät ja operoi yritystä erillisenä tuotemerkkinä Los Angelesista, Kaliforniassa. David Sacksin vuonna 2007 perustama Geni on sukututkimussivusto, jonka tavoitteena on "koko maailman käsittävän sukupuun luominen." Hankinta lisäsi 7 miljoonaa uutta käyttäjää MyHeritageen, nostaen jäsenten kokonaismäärän 72 miljoonaan. Samaan aikaan MyHeritagella oli 27 miljoonaa sukupuuta ja 1.5 miljardia henkilöprofiilia ja se oli saatavana 40 kielellä. Genin hankinnan lisäksi MyHeritage myös nosti 25 miljoonaa dollaria sijottajarenkaalta, jota johti Bessemer Venture Partners.

### 2013–nykyisyys: kumppanuudet, lisäkasvu ja tulevaisuus

Vuonna 2013 MyHeritage aloitti strategisen kumppanuuden FamilySearchin kanssa, antaen luvan käyttää MyHeritage-teknologioita, jotta FamilySearch-käyttäjien olisi helpompi löytää esivanhempansa. Sopimuksen solmimisen aikaan MyHeritagella oli 75 miljoonaa rekisteröitynyttä käyttäjää ja 1.6 miljardia henkilöprofiilia. Yhtiö myös sai pääsyn kaikkiin Yhdysvaltojen väestönlaskentatietoihin vuodesta 1790 vuoteen 1940. Huhtikuussa 2013 MyHeritage julkaisi Family Tree Builder 7.0 version, joka sisälsi uusia ominaisuuksia kuten synkronointi, Unicode ja Record Matches. MyHeritage esitteli myös Record Detective nettiominaisuuden, joka automaattisesti tekee kytkentöjä erilaisten historiallisten tietojen välillä.

Vuonna 2014 MyHeritage ilmoitti kumppanuuksista ja yhteistyöstä useiden yhtiöiden ja yritysten kanssa. Helmikuussa 2014 yhtiö solmi kumppanuuden BillionGravesin kanssa tavoitteena digitoida ja dokumentoida hautoja ja hautausmaita maailmanlaajuisesti. Lokakuussa 2014 MyHeritage aloitti yhteistyön DNA-palveluyrityksen 23andMen kanssa tarjotakseen MyHeritagen käyttäjille mahdollisuuden henkilökohtaiseen DNA-testaukseen. Saman vuoden lokakuussa, yhtiö ryhtyi yhteistyöhön EBSCO Information Services kanssa myöntääkseen opetusalalla oleville institutioille (kirjastot, yliopistot, jne.) vapaan pääsyn MyHeritagen historiallisten tietojen tietokantaan. Joulukuussa 2014 MyHeritage sai aikaan sopimuksen Danish National Archivesin kanssa hakemiston laatimisesta vuosien 1646-1930 väestönlaskenta- ja seurakuntatietoihin (yhteensä noin 120 miljoonaa tietoa). Yhtiö myös ohitti 5 miljardin historiallisen tiedon määrän tietokannassaan vuonna 2014 ja lanseerasi Instant Discoveries ominaisuuden, jonka avulla käyttäjät voivat lisätä kokonaisia sukuhaaroja puuhunsa yhdellä kertaa.

Vuonna 2015 MyHeritage saavutti 6.3 miljardin historiallisen tiedon rajan, 80 miljoonaa rekisteröitynyttä käyttäjää ja saatavuuden 42 kielellä. Se myös julkaisi Global Name Translation teknologian, joka automaattisesti kääntää nimiä eri kielistä ja tehostaa esivanhempien etsintää.

Maaliskuussa 2016 MyHeritagen työntekijät tallensivat syrjäisten heimojen sukujen historiaa Highland-alueella, Papua-Uudessa-Guineassa.

Elokuussa 2017 ilmoitettiin yritysostosta, jolla MyHeritage hankki Millenia Corp.:n, sen Legacy Family Tree -ohjelmiston ja Legacy -webinaarit ohjelman.

MyHeritage-sivustolla tapahtui 27.10.2017 tietovuoto. Vuoto paljastui 4.6.2018. Palvelusta kaapattiin 92,3 miljoonan käyttäjän tietoja, muun muassa salasanoja. Yrityksen mukaan salasanat ovat salattuja, eikä niitä ole voinut käyttää murtautumiseen, mutta kaikki salasanat kuitenkin kuoletetaan. Sivustolla on noin puoli miljoonaa suomalaista käyttäjää.

Syyskuussa 2018 MyHeritage ilmoitti tulleensa valituksi vuoden 2019 Eurovision laulukilpailujen pääsponsoriksi.  Yritys kertoi myös, että historiallisten tietojen määrä tietokannassa on saavuttanut 9 miljardin rajan. 

2018 Yaniv Ehrlich, MyHeritagen tiedetiimin johtaja, sai mediahuomiota rakentamalla 13 miljoonan ihmisen sukupuun Geni.com -tietokannasta.

Tuotteet ja palvelut
--------------------

MyHeritagen tuotteet ja palvelut löytyvät netistä, mobiilista ja ladattavana ohjelmistona. Yrityksen kotisivu MyHeritage.fi, toimii freemium yritysmallilla. Rekisteröityminen, sukupuun rakentamisen aloittaminen ja osumien saaminen on ilmaista. Nettisivusto tarjoaa otteita historiallisista tiedoista ja sanomalehdistä tai toisista sukupuista, mutta näiden dokumenttien koko version lukemiseen tai sukulaisuuden vahvistamiseen täytyy käyttäjällä olla maksettu tilaus. Lisäksi vain maksaneet käyttäjät voivat ottaa yhteyttä muihin jäseniin. Maksullisten tilausten/sivustosopimusten hinnat vaihtelevat niiden laajuuden mukaan.  Käyttäjä voi halutessaan lopettaa palvelun ja poistaa puunsa omalta sivustoltaan käsin milloin vain.

MyHeritage online-tietokanta sisältää 9 miljardia historiallista tietoa, johon sisältyy väestönlaskenta-, syntymä-, avioliitto-, kuolin-, asepalvelus- ja maahanmuuttotietoja historiallisten sanomalehtien lisäksi.  SuperSearch ™-hakukoneen avulla käyttäjät voivat tehdä hakuja kaikista sivuston historiallisista tiedoista etsiessään mahdollisia sukunsa jäseniä. Käyttäjä voi myös ladata sukupuuhunsa valokuvia. MyHeritagen mobiilisovellus on saatavilla iOS ja Android laitteisiin tarjoten joukon samankaltaisia ominaisuuksia ml. mahdollisuuden katsoa ja muokata sukupuuta, tutkia historiallisia tietokantoja sekä ottaa valokuvia ja jakaa niitä.

### Mätsäys-teknologiat

MyHeritage käyttää perhehistorian tutkimisessa useita eri teknologioita osumien löytämiseksi. Niitä ovat Smart Matching, Record Matching, Record Detective, Instant Discoveries, Global Name Translation ja Search Connect. Smart Matchingiä käytetään muodostamaan ristiviittaus yhden käyttäjän sukupuusta kaikkien muiden käyttäjien puihin. Ominaisuuden ansiosta käyttäjät voivat hyödyntää toisten käyttäjien tietoja mahdollisista sukulaisistaan. Record Matching on samantapainen paitsi, että se hakee osumia ja vertaa sukupuita historiallisiin tietoihin muiden sukupuiden asemesta.

Record Detective on teknologia, joka linkittää toisiinsa liittyviä historiallisia tietoja yhdestä rekisteristä saatujen tietojen pohjalta. Se myös käyttää olemassa olevia sukupuita ja tekee kytkentöjä tietojen välille (esimerkiksi kuolintodistus ja avioliittolupa). Instant Discoveries on ominaisuus, joka vertaa käyttäjän sukupuuta muihin sukupuihin ja rekistereihin sekä näyttää välittömästi suuren määrän näistä lähteistä löytyneitä, sukuun liittyviä tietoja pakattuna kokonaiseksi uudeksi sukuhaaraksi jonka käyttäjä voi lisätä puuhunsa. Global Name Translation antaa käyttäjän tehdä haun sukulaisesta haluamallaan kielellä, mutta saa tuloksena historiallisia dokumentteja, joissa sukulaisen nimi esiintyy jollain muulla kielellä.

Search Connect on ominaisuus, jonka MyHeritage julkaisi marraskuussa 2015. Ominaisuus indeksoi haut niiden metatietojen mukaan; päivämäärät, paikkakunnat, sukulaiset jne. ja näyttää ne hakutuloksissa, kun joku muu tekee samanlaisen haun. Ominaisuuden ansiosta samanlaisen haun tehneillä käyttäjillä on mahdollisuus ottaa yhteyttä toisiinsa yhteistyön merkeissä.

### Family Tree Builder

Family Tree Builder on ilmaiseksi ladattava ohjelmisto, jonka avulla käyttäjä voi rakentaa sukupuun, ladata valokuvia, katsella kaavioita ja tilastoja sekä paljon muuta. Ohjelmiston lataaminen on ilmaista, mutta kuten MyHeritage-nettisivustokin, se käyttää freemium mallia siten, että käyttäjät voivat ostaa Premium-, PremiumPlus- tai Complete-sopimuksen saadakseen lisäominaisuuksia. Nykyinen ohjelmistoversio on Family Tree Builder 8.0 

### MyHeritage DNA

MyHeritage DNA on MyHeritagen vuonna 2016 lanseeraama geneettinen testauspalvelu.  Testi tehdään kotitestauspakkauksen avulla pyyhkäisemällä posken sisäpintaa pakkauksen mukana tulevalla näytteenottopuikolla. Tulokset tarjoavat sekä DNA-osumia että arvion eri etnisyyksien prosenttiosuuksista tutkitussa geeniperimässä.

Vuonna 2018 yritys tarjosi DNA Quest nimiseen pro bono-projektiin osallistuville, lapsena adoptoiduille ilmaiseksi 15 000 DNA-pakkausta biologisten perheiden yhdistämiseksi.

Tunnustukset ja palkinnot
-------------------------

Vuonna 2013 Globes valitsi MyHeritagen lupaavimmaksi israelilaiseksi startup-yritykseksi vuosille 2013–2014. Yritys rankattin ensimmäiseksi 4 800 mahdollisesta startup-yrityksestä. Samana vuonna Deloitte nimesi MyHeritagen kymmenen nopeimmin kasvavan yrityksen joukkoon Euroopasta, Lähi-idästä ja Afrikasta (EMEA) Deloitte Fast 500 listalle.

Lähteet
-------

1. 1 2 3 4  Gobry, Pascal-Emmanuel: How A Startup No One Would Touch Crushed Silicon Valley Moguls And Became A Giant *Finance*.  18.7.2011. Business Insider. Viitattu 26.2.2016. (englanniksi)
2. 1 2 3  Meyer, David: MyHeritage automates record-matching as genealogy wars heat up *Technology*.  19.7.2012. Gigaom. Viitattu 26.2.2016. (englanniksi)
3. 1 2 3  MyHeritage Releases Redesigned Mobile App for Family History *News*.  7.5.2015. Business Wire. Viitattu 26.2.2016. (englanniksi)
4. 1 2 3  Lynley, Matthew: MyHeritage Raises $25 Million, Aquires Geni *Digits*.  28.11.2012. The Wall Street Journal. Viitattu 26.2.2016. (englanniksi)
5. 1 2  Lardinois, Frederic: MyHeritage Partners With FamilySearch To Add Billions Of Historical Records To Its Genealogy Database  15.10.2013. TechCrunch. Viitattu 26.2.2016. (englanniksi)
6. 1 2  Noff, Ayelet: MyHeritage Releases New Version of Family Tree Builder  13.8.2009. The Next Web. Viitattu 26.2.2016. (englanniksi)
7. 1 2  Rudenko, Ganna: Anna Milkman: You shouldn’t think that manna from heaven is everywhere here *Culture*.  29.4.2015. Jewish News. Viitattu 26.2.2016. (englanniksi)
8. ↑  MyHeritage Organizatin *www.crunchbase.com*. CrunchBase. Viitattu 26.2.2016. (englanniksi)
9. ↑  Friedman, Gabe: Global Family Reunion a triumph for online genealogy *Culture*.  17.6.2015. The Times of Israel. Viitattu 26.2.2016. (englanniksi)
10. 1 2  Lardinois, Frederic: MyHeritage Passes 5 Billion Historical Records, Adds 5 Million Daily  28.4.2014. TechCrunch. Viitattu 26.2.2016. (englanniksi)
11. 1 2 3 4  Gorrell, Mike: MyHeritage breaks down language barriers *Home*.  10.7.2015. The Salt Lake Tribune. Viitattu 26.2.2016. (englanniksi)
12. ↑  Venkataramanan, Madhumita: MyHeritage: reuniting the war's lost families *Heritage*.  17.4.2014. Wired UK. Viitattu 26.2.2016. (englanniksi)
13. 1 2  Arrington, Michael: MyHeritage Takes 180 Million People Profiles To War With Geni  28.8.2007. TechCrunch. Viitattu 26.2.2016. (englanniksi)
14. ↑  Crean, Ellen: Family Trees Grow Online  25.11.2006. CBS News. Viitattu 26.2.2016. (englanniksi)
15. ↑  Heim, Joe: MyHeritage.com *News*.  29.1.2006. The Washington Post. Viitattu 26.2.2016. (englanniksi)
16. ↑  Deleon, Nicholas: MyHeritage Expands Its Family Tree  22.8.2007. TechCrunch. Viitattu 26.2.2016. (englanniksi)
17. ↑  Pfauth, Ernst-Jan: MyHeritage raises $15 million from Index and Accel  8.9.2008. The Next Web. Viitattu 26.2.2016. (englanniksi)
18. ↑  Arrington, Michael: Family Tree Wars Continue: MyHeritage Raises Big Round, Shows Impressive Growth  6.9.2008. TechCrunch. Viitattu 26.2.2016. (englanniksi)
19. ↑  Pfauth, Ernst-Jan: MyHeritage adds another branch to its tree: Kindo  23.9.2008. The Next Web. Viitattu 26.2.2016. (englanniksi)
20. ↑  Lacy, Sarah: MyHeritage Buys Germany's OSN, Now 540 Million Profiles Strong  2.2.2010. TechCrunch. Viitattu 26.2.2016. (englanniksi)
21. ↑  Wauters, Robin: Exclusive: MyHeritage acquires Poland's Bliscy.pl, now 760 million profiles strong  7.6.2011. TechCrunch. Viitattu 26.2.2016. (englanniksi)
22. ↑  Wauters, Robin: MyHeritage.com Acquires Family Tree Backup Service BackupMyTree  20.9.2011. TechCrunch. Viitattu 26.2.2016. (englanniksi)
23. ↑  Rao, Leena: Social Network For Families MyHeritage Furthers U.S. Presence With Acquisition Of FamilyLink  21.11.2011. TechCrunch. Viitattu 26.2.2016. (englanniksi)
24. ↑  MyHeritage Unveils Innovative Mobile Family Tree App *Home*.  15.12.2012. Business Wire. Viitattu 26.2.2016. (englanniksi)
25. 1 2 3  Knowles, Jamillah: MyHeritage hits 1 billion profiles and announces new features for historical research *Insider*.  11.6.2012. The Next Web. Viitattu 26.2.2016. (englanniksi)
26. 1 2  Lunden, Ingrid: All In The Family: MyHeritage Buys Former Yammer Stablemate Geni.com In An 8-Figure Deal, Raises $25M  28.11.2012. TechCrunch. Viitattu 26.2.2016. (englanniksi)
27. 1 2  MyHeritage Releases SuperSearch - a State of the Art Search Engine for Family History *Home*.  25.6.2012. Business Wire. Viitattu 26.2.2016. (englanniksi)
28. ↑  Evangelista, Benny: Family tree site Geni, which begat Yammer, sold to rival MyHeritage *The Technology Chronicles*.  28.11.2012. San Francisco Chronicle. Viitattu 26.2.2016. (englanniksi)
29. ↑  Arrington, Michael: PayPal, Pulp Fiction and Geni  12.1.2007. TechCrunch. Viitattu 26.2.2016. (englanniksi)
30. ↑  Grant, Rebecca. "MyHeritage acquires Geni and $25M to build family tree of the whole world", VentureBeat, 28 November 2012. Luettu 2 November 2015.
31. 1 2  Weverbergh, Raf. "This Israeli startup has more profiles than Facebook (and no bots among them): the MyHeritage story", *Whiteboard Magazine*, May 2013. Luettu 2 November 2015.
32. ↑  "MyHeritage releases Family Tree Builder 7.0", Inside History, 18 April 2013. Luettu 2 November 2015.
33. 1 2  "MyHeritage Launches Record Detective™ to Accelerate Family History Discoveries", Business Wire, 13 May 2013. Luettu 2 November 2015.
34. ↑  "MyHeritage, BillionGraves to digitalize world's cemeteries", 20 February 2014. Luettu 2 November 2015.
35. ↑  Goldenberg, Roy. "MyHeritage teams with personal DNA co 23andMe", 22 October 2014. Luettu 2 November 2015.
36. ↑  "MyHeritage Partners with EBSCO Information Services to Bring MyHeritage to Libraries and Educational Institutions Worldwide", Business Wire, 7 October 2014. Luettu 2 November 2015.
37. ↑  "MyHeritage to Digitize and Add More Than 120 Million Historical Records from Denmark", Business Wire, 22 December 2014. Luettu 2 November 2015.
38. 1 2  Lardinois, Frederic. "MyHeritage Wants To Bring Genealogy To The Mainstream With Instant Discoveries", TechCrunch, 10 December 2014. Luettu 2 November 2015.
39. ↑  Abigail Leichman: Israelis salvage the personal stories of Papua New Guinea *israel21c.org*.  2. toukokuuta 2016. Viitattu 24.1.2019. (englanniksi)
40. ↑  Perttu Pitkänen: Puolen miljoonan suomalaisen tunnukset vuotivat: Verkkopalvelu kuolettaa kaikkien salasanat *Ilta-Sanomat/ Digitoday*.  6.6.2018. Viitattu 8.6.2018.
41. ↑  "First Look at New Search Connect Feature on My Heritage", Genea Musings, 4 November 2015. Luettu 25 November 2015.
42. ↑  "Introducing Search Connect - every search is now a record!", MyHeritage blog. Luettu 25 November 2015.
43. ↑  Goldenberg, Roy. ""Globes" names MyHeritage most promising start-up", 17 October 2013. Luettu 2 November 2015.
44. ↑  Nissan, Yossi. "3 Israeli tech cos make Deloitte European top ten", 1 December 2013. Luettu 2 November 2015.